Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: a felsőoktatásról szóló 1993. évi LXXX. törvény szerinti főiskolai vagy egyetemi szintű
Paragraph Index: 717

8. A mesterfokozat és a szakképzettség szempontjából meghatározó ismeretkörök: 8.1. A szakmai törzsanyag kötelező ismeretkörei: 20-30 kredit – magyar és összehasonlító folklorisztika: a folklór és a folklorisztika legfontosabb problémái, tudománytörténet, módszertani alapok elmélyítése, folklórjelenségek elemzése; – az anyagi kultúra kutatása: az életmód és a tárgyi kultúra recens és történeti kérdései, archivális, muzeológiai és egyéb források elemzése, értelmezése alapján; – társadalomnéprajz: tárgyának tekinti a magyar, az európai és az Európán kívüli társadalmak társadalomnéprajzi vizsgálatát, az iparosodás előtti időszaktól kezdve a jelenkorig; – kulturális antropológia: a kultúrák és a társadalmak megismerésének legfontosabb fogalmai, elméleti és tudománytörténeti problémái, a kutatás módszerének alapvető kérdései, példáiban az Európán kívüli népekre és a modern városi társadalmakra fókuszálva. 8.2. A szakmai törzsanyag kötelező és kötelezően választandó ismeretkörei: 80-100 kredit differenciált szakmai ismeretek: 60-80 kredit folklorisztika szakirány: a folklór jelenségvilágával kapcsolatos kutatásmódszertani aspektusok, összehasonlító folklorisztika (fogalma, területei, tudománytörténete, hatások és kölcsönhatások, imagológia, rokon komparatív tudományok); európai folklór (rendszerezése, területei); a szövegfolklór műfajai, hiedelmek, népi vallásosság, szokásvilág, zene, tánc, népművészet, az egyes népek/népcsoportok folklórja, szokás, mentalitás (fogalma és főbb területei, szokáscselekvések, a szokások az élet egyes területein), néphit, népi vallásosság: (hiedelemrendszerek, magyar és európai néphit, a népi vallásosság), szövegfolklorisztika (fogalmak, tartalmi és formai rendszerezések, az egyes műfajok történeti és jelenkori vizsgálata, stilisztikai, poétikai és esztétikai elemzések), történeti folklorisztika (történetiség a folklórban és a folklorisztikában, kapcsolat a rokontudományokkal, tudománytörténet, korszakolás, társadalomtörténeti keretek); anyagi kultúra szakirány: az életmód és a tárgyi kultúra összefüggéseinek recens és történeti kérdései szóbeli gyűjtések, archivális és muzeális források, gyűjtemények feldolgozása alapján; a hagyományos paraszti és a modern társadalom tárgyi világa és a kultúra közötti összefüggésrendszerek (tárgy és fogyasztás, tárgy és identitás, tárgy és szimbólum, múzeumi gyűjtemények, a műgyűjtés kultúrtörténete és motivációi, a múzeumi tárgy); a paraszti és polgári háztartások tárgykészlete, a tárgyak készítésének technológiája (kézművesség, kisipar), beszerzése (javak cseréje), használata (életmód); munka- és eszköz-néprajz; tárgy és életmód; ökológia és anyagi kultúra: a természeti erőforrások, tájlehetőségek kiaknázása a gazdálkodásban; táj és település, természeti környezet és építészeti kultúra; 2008/120. szám társadalomnéprajz szakirány: társadalomnéprajz az iparosodás előtti időszaktól kezdve egészen a jelenkorig; a társadalom szerveződési formái és tendenciái (rokonsági csoportok, rokonsági terminológia, családtípusok); lokális elvű csoportok (törzs, falu, város, mezőváros); egyéb szolidáris csoportok (céhek, egyletek, vallásos társulatok), a vallási közösségek társadalomnéprajza; a népi jogszokások; identitás-kutatások; az akkulturáció- és az enkulturáció kérdései; a globalizáció és a multikulturalizmus társadalmi hatása; az alternatív társadalmi mozgalmak; nemzeti-, etnikai-, vallási identitáskutatások, a hagyomány és a nemzet fogalmának átalakulása; európai etnológia szakirány: európai etnológia (a modernkori európai nemzeti, etnikai, ill. lokális kultúrák, a történeti és jelenkori rétegkultúrák és szubkultúrák); a nemzeti és/vagy etnikai kisebbségek, az etnicitás és etnopolitika jelenségei; a források feltárása és kezelése; a globalizáció hatásai; magyar néprajzi kutatási hagyományok; közösségtanulmányok; az életmód, a mindennapi élet és a mindennapi életvilágok kutatási paradigmái; a jelenkori társadalom rétegződése; a réteg- és szubkultúrák; kulturális antropológia szakirány: a kultúra modernizációjának elméleti kérdései; a kulturális örökség, az örökségvédelem (pl. lokalitás, regionalitás, helyi közösség, helyi emlékezet, helyi tudás, kulturális sokszínűség, fenntartható fejlődés); az örökségvédelem történeti modelljei; az UNESCO, az Európai Bizottság és Magyarország kultúrával kapcsolatos programjai; a kultúra általános működési törvényei; a kultúrpolitika történeti és aktuális kérdései; a kultúra megörökítésének, rögzítésének különböző lehetőségei; a dokumentálás, az archiválás, a felhasználás különböző technikai szintjei (kiállítás, könyv, film, multimédiás eszközök), mindezek törvényi (jogi) és pénzügyi kereteiről, közgazdasági és pénzügyi megszervezése; a kulturális örökség föltérképezéséből, megszerkesztéséből, leírásából, védelméből adódó feladatok az örökségvédelem különféle (helyi, regionális, nemzeti, nemzetközi) szintjein; az épített-, a természeti- és dokumentum-örökség, illetve a szellemi kulturális örökség és a belföldi és nemzetközi turizmus kapcsolata; a kultúramentés hatása a lokális társadalmak életére; a kulturális ipar, a kulturális piac, a kulturális kereslet-kínálat és minőségbiztosítás kérdései és ezek alkalmazhatósági területei; vallási néprajz/vallásantropológia szakirány: a vallási néprajz; a vallásantropológia; az európai társadalmak, az Európán kívüli társadalmak és a modern/posztmodern globális társadalom vallásiként értelmezhető jelenségei; a vallási kultúra; vallási néprajz, vallásantropológia, vallásszociológia: a tér, az idő és a társadalom szakralizációja; a vallásos mentalitás; a vallási interferencia; vallási szinkretizmus; doktrínák: hiedelemrendszerek, mitológiák; a vallások gyakorlata: kultuszok, rítusok, rituális folyamatok; világvallások; szekularizáció, szekták, kultuszok, vallási és pszeudo-vallási mozgalmak, neo-pogányság, New Age; táncfolklorisztika/táncantropológia szakirány: a hagyományos és jelenkori tánckultúrák; a magyar és az európai táncfolklorisztika; a tánc, mint kulturális jelenség; a Kárpát-medence hagyományos paraszti tánckultúrái, az ezekkel szoros kapcsolatban álló revival mozgalmak; ifjúsági szubkultúrákkal kapcsolatban felbukkanó zenei és táncdivatok; magyar és nemzetiségi táncok, valamint más európai és Európán kívüli népek táncai; a tánctörténeti források és a recens folklór együttes vizsgálata; táncos mozgás és más emberi mozgásrendszerek fiziológiai, kognitív-pszichológiai, neurobiológiai alapjai; mozdulatjelíró rendszerek; a Laban-táncjelírás; kulturális örökség szakirány: meghatározó klasszikus antropológiai iskolák (az evolucionizmustól a funkcionalizmuson és a kultúra és személyiség iskolán át a strukturalizmusig); a kritikai elméletek az etnometodológiától a posztmodern antropológián keresztül az orientalizmusig és a posztkolonializmusig; a gazdaság (termelés, technológia, 2008/120. szám tulajdon, munkamegosztás, elosztási rendszerek, fogyasztás), a társadalom (rokonság, genealógiai és lokális szerveződések, szövetségek és hálózatok, nemi és korosztályi viszonyok és világok, a átmenet rítusai), a politika (egyén és társadalom, társadalmi hierarchiák, hatalmi viszonyok, lokális szerveződések, konfliktusok, erőszak), a vallás (vallás – népi vallás – lokális vallás, hiedelemrendszerek, hiedelemszövegek, rituális gyakorlatok) az etnicitás, az identitás és a globalizáció ismeretei; néprajzi muzeológia szakirány: néprajzi muzeológia: történeti, irodalomtörténeti, színháztörténeti, természettudományi kérdések; a muzeológia története, néprajz és muzeológia, a világ múzeumai – a múzeumok világa, modern muzeológia Európában (és Magyarországon), néprajzi tárgyismeret, az empirikus társadalomvizsgálat és a muzeológia kapcsolata, jelenkori tárgydokumentáció (SamDok és MaDok programok), múzeumi reprezentáció elméleti és gyakorlati kérdései (kiállítások rendezése stb.), műtárgyvédelem, múzeumi gyűjtemények, múzeumok törvényi szabályozása; diplomamunka: 20 kredit.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes